שחסרתי לך. אתה אמנם לא מסוגל להגיד שחסרתי לך  אתה רק מסוגל להגיד שאתה ואתה ואתה ואתה, אבל ברור שחסרתי לך. שתים עשרה. שתים עשרה. כמו לתת לי את מספר הטלפון בדירה ברומא, אבל לא לחשוב אפילו לשלוח לי גלויה או משהו כזה. שתים עשרה. ולמה לטרוח להראות למישהי שהתגעגעת אליה, אם אפשר סתם להיות נבזי ואפילו לא להתקשר אליה פעם אחת בחודשיים, אפילו לא לשיחה קצרצרה כדי לאחל לה בהצלחה בבחינה על התזה? ארבע עשרה. ארבע עשרה. ארבע עשרה. אוקיי, בסדר, תעקוף. תעקוף כבר. לא חייבים לדחוק אותי אל הקיר של הבריכה, אפשר פשוט לעקוף וזהו. יופי. עכשיו תשחה כבר, כי נמאס לי לחטוף את הג'קוזי הזה של הרגלים שלך בפנים. ארבע עשרה. טוב לדעת שגם האקלים האיטלקי הלח לא הצליח לרפא את הפטריות בכפות הרגלים שלך. איכס. ארבע עשרה. עוף לי מהעינים כבר. שש עשרה. יופי. ככה. איך יכולתי אי פעם לחשוב שאתה סקסי, תסביר לי את זה בבקשה. שש עשרה. שש עשרה. אז נכון, המין איתך היה ללא ספק מוצלח, אבל שש עשרה הוא לא היה שווה את כל שאר המטען העודף. שש עשרה. להגיד שאתה רוצה אותי ומעונין בי היה מעל לכוחות שלך שש עשרה. העיקר לתת לי הרגשה שאתה הנורמה ואני